**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, НАЧИН СПРОВОЂЕЊА КОНТРОЛЕ И ИЗВРШЕЊА**

**3.1. Врста и техничке карактеристике,опис и квалитет:**

Лож уље-гасно уље екстра лако EVRO EL које је предмет јавне набавке по својим техничким карактеристикама и по квалитету треба да задовољи захтеве регулисане Правилником о техничким и другим захтевима за течна горива нафтног порекла („ Сл.гласник РС“, бр. 111/2015,106/2016,60/2017,117/2017,120/2017-исправка,50/2018 101/2018,93/2019,91/2020 и 102/2020).

**3.2. Количина,oпис,место и рок испоруке:**

Процењена потреба наручиоца износи 12.000 литара лож уља.Место испоруке је франко магацин наручиоца (резервоар) у дворишту Техничке школе у Ћуприји, ул.Кнеза Милоша бб,35230 Ћуприја,према термину и количини коју одреди наручилац.

Све количине лож уља-гасно уље екстра лако EVRO EL које се набављају, се и испоручују на адресу наручиоца- Техничка школа Ћуприја,Кнеза Милоша бб,35230 Ћуприја и у понуђену цену морају бити урачунати трошкови превоза и истакања у резервоар наручиоца. Испорука добара ће се извршити једнократно, с тим да рок испоруке не може бити дужи од 3 дана од дана достављања наруџбенице наручиоца. Превоз добара вршиће се у организацији понуђача (добављача).

**3.3.Рок и начин плаћања:**

Рок плаћања износи 45 дана рачунајући од дана када је фактура унета у централни регистар фактура а уз рачун треба доставити документ којим је потврђена испорука ( потписана и оверена отпремница од стране наручиоца).Плаћање се врши уплатом на рачун понуђача. Понуђачу није дозвољено да захтева аванс.

**3.4.Гаранције квалитета и начин спровођења контроле квалитета:**

Квалитативна и квантитативна контрола пријема добара приликом испоруке,вршиће се уз присуство представника обе уговорне стране на месту испоруке добара. Понуђач гарантује за квалитет производа достављањем исправе о усаглашености (декларација о усаглашености или извештај о испитивању или сертификат или уверење о контролисању или потврда о усаглашености или други документ којим се потврђује усаглашеност производа са прописаним захтевима, издате од стране произвођача или именованог тела за оцењивање усаглашености), да је понуђено лож уље-гасно уље екстра лако EVRO EL, у складу са карактеристикама регулисаним Правилником о техничким и другим захтевима за течна горива нафтног порекла („ Сл.гласник РС“, бр. 111/2015, 106/2016, 60/2017, 117/2017, 120/2017-исправка, 50/2018 101/2018, 93/2019, 91/2020 и 102/2020) у виду неоверене копије.

И поред тога,у случају да наручилац посумња у веродостојност декларације и квалитет производа, наручилац задржава право да изврши испитивање квалитета у лабораторији акредитованој за испитивање квалитета нафтних деривата.